11/vol. 8 Jurnalul Oficial al Uniunii Europene 99 31993R3275 L 295|4 JURNALUL OFICIAL AL COMUNITĂȚILOR EUROPENE 30.11.1993 REGULAMENTUL (CE) NR. 3275/93 AL CONSILIULUI din 29 noiembrie 1993 de interzicere a aprobării cererilor privind contractele și tranzacțiile a căror executare a fost afectată de Rezoluția nr. 883 (1993) a Consiliului de Securitate al Organizaţiei Națiunilor Unite și de rezoluțiile conexe CONSILIUL UNIUNII EUROPENE, având în vedere Tratatul de instituire a Comunității Europene, în special articolul 228 a, având în vedere Poziţia comună adoptată de Consiliul Uniunii Europene la 22 noiembrie 1993, având în vedere propunerea Comisiei, întrucât, prin Regulamentele (CEE) nr. 945/92 () și (CE) nr. 3274/93 (2), Comunitatea adoptă măsuri pentru a împiedica schimburile Comunității cu Libia; întrucât, ca urmare a embargoului împotriva Libiei, operatorii economici din Comunitate și din țările terțe sunt expuși riscului cererilor Libiei; întrucât Consiliul de Securitate al Organizaţiei Naţiunilor Unite adoptă Rezoluția nr. 883 (1993) din 11 noiembrie 1993 care, în alineatul (8), tratează cererile prezentate de Libia în ceea ce pri- vește contractele și tranzacțiile a căror executare a fost afectată de măsurile decise de Consiliul de Securitate al Organizaţiei Națiuni- lor Unite în conformitate cu Rezoluția nr. 883 (1993) și rezolu- țiile conexe; întrucât este necesar să se protejeze permanent operatorii econo- mici împotriva unor asemenea cereri și să se împiedice obținerea de către Libia a unei compensaţii pentru efectele negative ale embargoului; întrucât Comunitatea a convenit că Libia trebuie să respecte pe deplin dispozițiile din alineatul (8) din Rezoluția nr. 883 (1993) a Consiliului de Securitate al Organizației Națiunilor Unite și con- sideră că, la adoptarea oricărei decizii care urmărește fie să atenueze, fie să ridice măsurile luate împotriva Libiei, trebuie să se țină seama în special de orice încălcare de către Libia a alineatului (8) din Rezoluția nr. 883 (1993), ADOPTĂ PREZENTUL REGULAMENT: Articolul 1 În sensul prezentului regulament, se înțelege prin: 1. „contract sau tranzacţie”: orice tranzacție care, indiferent de formă și de legea care i se aplică, comportă unul sau mai multe contracte sau obligații similare stabilite între părţi identice sau () JOL101,15.41992,p. 53. () JOL295, 30.11.1993, p. 1. nu; în acest scop, termenul „contract” include orice garanție și contragaranție financiară și orice credit, independente sau nu din punct de vedere juridic, precum și orice dispoziție referitoare la sau care apare în legătură cu o asemenca tran- zacție; . „cerere”: orice cerere, sub formă contencioasă sau nu, intro- dusă înainte sau după data intrării în vigoare a prezentului regulament și legată de executarea unui contract sau a unei tranzacții, în special: (a) o cerere de executare a oricărei obligații ce rezultă dintr-un contract sau dintr-o tranzacție sau legată de un contract sau de o tranzacție; (b) o cerere de prelungire sau de plată a unei garanții sau contragaranții financiare, indiferent de forma acesteia; (c) o cerere de despăgubire care se referă la un contract sau la o tranzacție; (d) o cerere reconvențională; (e) o cerere de recunoaștere sau executare, inclusiv prin exequatur, a unei hotărâri judecătorești, a unei hotărâri arbitrale sau a unei hotărâri echivalente, indiferent de locul unde au fost pronunțate; . „măsuri hotărâte în conformitate cu Rezoluția nr. 883 (1993) a Consiliului de Securitate al Organizației Naţiunilor Unite și rezoluțiile conexe”: măsurile Consiliului de Securitate al Orga- nizației Naţiunilor Unite sau măsurile luate de Comunitatea Europeană sau de orice stat, orice țară sau orice organizație internațională în conformitate cu sau în legătură cu deciziile pertinente ale Consiliului de Securitate al Organizaţiei Națiu- nilor Unite, sau pentru aplicarea acestor decizii, sau orice acţi- une, inclusiv orice acţiune militară, autorizată de Consiliul de Securitate al Organizației Națiunilor Unite, în ceea ce privește prevenirea anumitor schimburi cu Libia; . „persoană fizică sau juridică din Libia”: (a) statul Libia sau orice autoritate publică din acest stat; (b) orice resortisant libian; (c) orice persoană juridică având sediul sau centrul său de decizie în Libia; d) orice persoană juridică controlată direct sau indirect de una sau mai multe dintre persoanele susmenționate; (e) orice persoană care prezintă o cerere prin intermediul sau în favoarea unei persoane fizice sau juridice prevăzute la literele (a), (b), (c) sau (d).